ACT CONSTITUTIV AL SOCIETATII  
PIXELFORGE INTERACTIVE S.R.L.  
Subsemnatul, ALEXANDRU ION SAMPLESCU , cetățean român, născut la data de 11.08.1993, Mun. Bucuresti,  Sector 1, domiciliat în Mun. București, Sector 2, Str. Mașina de Pâine, Nr. 12, Bl. A4, Sc. B, Et. 5, Ap. 23 , posesor al CI, seria  RM, nr.334111, emis de SPCEP Sector 1, la data de 27.06.2025, valabil pana la data de 03.08.2031, CNP  1930610450030, cunoscând dispozițiile art. 326 Cod penal privind falsul in declarații, declar pe proprie raspundere ca indeplinesc conditiile legale pentru a avea calitatea de asociat unic si administrator.  
Fondatorii îşi asumă răspunderea pentru îndeplinirea condiţiilor prevăzute la art. 6 din legea 31/1990  republicata cu modificarile și completarile ulterioare.  
În conformitate cu dispoziţiile Legii nr. 31/1990 privind societăţile comerciale, republicată, cu  modificările și completările ulterioare, a intervenit prezentul act constitutiv actualizat, în termenii şi condiţiile  prevăzute mai jos:  
CAP.I. FORMA JURIDICĂ, DENUMIREA, DURATA SOCIETĂŢII, SEDIUL SOCIAL  
Art. 1.1. Forma Juridică:  
Societatea este cu răspundere limitată cu asociat unic, persoană juridică română, care îşi desfăşoară  activitatea în conformitate cu legile române şi prezentul statut.  
Modificarea formei juridice se realizează prin decizia asociatului unic, cu respectarea condiţiilor şi  formalităţilor prevăzute de lege .  
Societatea este titulară de drepturi si obligaţii şi răspunde faţă de terţi cu întreg patrimoniul.  
Art. 1.2. Denumirea:  
Denumirea firmei este: PIXELFORGE INTERACTIVE S.R.L.
În toate actele - facturi, oferte, comenzi, tarife, prospecte şi alte documente întrebuinţate în comerţ, emanând de la societate, trebuie să se menţioneze denumirea, forma juridică, sediul social, numărul de  înregistrare în registrul comerţului, codul unic de înregistrare şi capitalul social. Sunt exceptate bonurile  fiscale, emise de aparatele de marcat electronice, care vor cuprinde elementele prevăzute de legislaţia din  domeniu. Dacă societatea îşi creează o pagină de internet proprie, aceste informaţii vor fi publicate şi pe  pagina de internet a societăţii. 
Modificarea denumirii societăţii se realizează în urma deciziei asociatului unic şi numai după ce, în  prealabil, s-a efectuat operaţiunea de verificare a disponibilităţii firmei.  
Art. 1.3. Durata: 
Durata de funcţionare a societăţii este nedeterminata. 
Art. 1.4. Sediul social:  
Sediul societăţii este in Mun. București, Sector 2, Str. Mașina de Pâine, Nr. 12, Bl. A4, Sc. B, Et. 5, Ap. 23. 
Prin voinţa asociatului unic, sediul societăţii poate fi mutat în orice loc, cu respectarea condiţiilor de formă şi  publicitate prevăzute de lege.Societatea va putea înfiinţa sedii secundare - sucursale, agenţii, reprezentanţe  sau alte asemenea unităţi fără personalitate juridică – şi la alte adrese, în alte localităţi din România şi alte  state, în baza deciziei asociatului unic, cu respectarea prevederilor legale în materie.  
CAP.II. OBIECTUL DE ACTIVITATE AL SOCIETĂŢII  
Art.2.1. Obiectul de activitate al societăţii este:  
Domeniul de activitate principal: conform codificarii (Ordinul INS nr. 377/2024) Rev. Caen (3)  
582 - Activităţi de editare a produselor software  
5821-Activități de editare a jocurilor de calculator  
Activităţile secundare: conform codificarii (Ordinul INS nr. 377/2024) Rev. Caen (3)  
5829 - Activități de editare a altor produse software,  
6210 - Activități de realizare a soft-ului la comandă (software orientat client), 
6220 - Activități de consultanță în tehnologia informației și de management (gestiune și exploatare) a  mijloacelor de calcul,  
6290 - Alte activități de servicii privind tehnologia informației,  
6310 - Prelucrarea datelor, administrarea paginilor web și activități conexe,  
6391 - Activități ale portalurilor web,  
7311 - Activități ale agențiilor de publicitate,  
7312 - Servicii de reprezentare media,  
7412 - Design grafic și activități de comunicare vizuală,  
7414 - Alte activități de design specializat,  
Art. 2.2. În realizarea obiectului de activitate, societatea va plăti taxele şi impozitele prevăzute de legislaţia în  vigoare. Obiectul de activitate al societăţii poate fi modificat, prin extinderea sau restrângerea sa, conform  deciziei asociatului unic.  
 
CAP.III. CAPITALUL SOCIAL, PĂRŢILE SOCIALE  
Art. 3.1. Capitalul social subscris şi vărsat al societăţii este de 500 lei, fiind împărţit într-un număr de 50 părţi  sociale, cu o valoare nominală de 10 lei/parte socială, aparţinând în totalitate asociatului unic.  
Art. 3.2. Capitalul social poate fi modificat prin decizia asociatului unic, cu respectarea normelor legale în materie.  
Art. 3.3. Reducerea capitalului social va putea fi făcută numai după trecerea a două luni din ziua în care  decizia a fost publicată în Monitorul Oficial al României, Partea a IV-a. Orice creditor poate face opoziţie în  termenul prevăzut la art. 62 alin. (1) din Legea nr. 31/1990 privind societăţile comerciale, republicată cu  modificările şi completările ulterioare.
Art. 3.4. Capitalul social poate fi majorat, în baza deciziei asociatului unic prin aport în natură sau în numerar.  
Dacă majorarea capitalului social se face prin aport în natură, asociatul unic va dispune efectuarea  unei expertize pentru evaluarea bunului mobil sau imobil. Părţile sociale nou constituite vor fi subscrise în  totalitatea lor, libere de orice sarcini.  
Art. 3.5. Obligaţiile sociale sunt garantate cu patrimoniul social şi nu pot fi grevate de datorii sau alte obligaţii  personale şi sunt indivizibile. Asociatul unic este răspunzător până la concurenţa sumei reprezentând părţile  sociale pe care le posedă.  
Art. 3.6. Cesiunea parţială sau totală a părţilor sociale către terţi se poate face pe baza deciziei asociatului  unic.Cesionarea părţilor sociale se înregistrează în registrul comerţului şi în registrul de asociaţi al  societăţii.Pentru a fi opozabile societăţii şi terţilor, actele de cesiune trebuie să fie publicate în Monitorul Oficial  al României, Partea a IV-a, şi înscrise în registrul comerţului.  
Art. 3.7. Prin efectul acceptării succesiunii, transmiterea părţilor sociale care au aparţinut asociatului unic  decedat, se produce de plin drept către moştenitorii săi legali sau testamentari, care vor dobândi calitatea de  asociaţi. În cazul în care există moştenitori minori, reprezentarea lor în societate se va face conform legii.  
CAP. IV. CONDUCEREA SOCIETĂŢII  
Art. 4.1. Conducerea societăţii se realizează prin asociatul unic, care are următoarele atribuţii: să aprobe  situaţia financiară anuală şi să stabilească repartizarea beneficiului net; să desemneze pe administratori şi  cenzori, să-i revoce şi să le dea descărcare de activitatea lor, precum şi să decidă şi contractarea auditului  financiar, atunci când acesta nu are caracter obligatoriu potrivit legii; să modifice actul constitutiv; şi alte  atribuţiuni prevăzute de legislaţia în materie.  
CAP. V. ADMINISTRAREA SOCIETĂŢII  
Art. 5.1. Administrarea societăţii se face de către ALEXANDRU ION SAMPLESCU , cetățean român, născut la data de 11.08.1993, Mun. Bucuresti,  Sector 1, domiciliat în Mun. București, Sector 2, Str. Mașina de Pâine, Nr. 12, Bl. A4, Sc. B, Et. 5, Ap. 23 , posesor al CI, seria  RM, nr.334111, emis de SPCEP Sector 1, la data de 27.06.2025, valabil pana la data de 03.08.2031, CNP  1930610450030, având puteri depline de reprezentare şi administrare a  societăţii, pe o perioadă de 49 de ani, respectiv până la data de 21.01.2075. 
Art. 5.2. Societatea trebuie să ţină, prin grija administratorului, un registru al societăţii în care se vor înscrie  numele şi prenumele asociatului, domiciliul, aportul la capitalul social, transferul părţilor sociale sau alte modificări privitoare la acestea. Administratorul este răspunzător faţă de societate pentru: realitatea  vărsămintelor ; existenţa reală a dividendelor plătite; existenţa registrelor cerute de lege şi corecta lor ţinere;  exacta îndeplinire a hotărârilor asociatului unic; strictă îndeplinire a îndatoririlor pe care legea şi actul  constitutiv le impun;  
Art. 5.3. Reprezentarea şi administrarea societăţii comerciale se realizează de către administrator în limitele  competenţei stabilite de asociatul unic.  
Art. 5.4. Administratorul poate acorda mandat de reprezentare cu puteri depline unor terte persoane, în relația  cu diferite autoritati publice si/sau private.  
Art. 5.5. Administratorul declara ca accepta în mod expres mandatul acordat.  
CAP.VI. ACTIVITATEA SOCIETĂŢII  
Art. 6.1. Exerciţiul economico - financiar începe la 1 ianuarie şi se termină la 31 decembrie ale fiecărui an.  Primul exerciţiu va începe la data constituirii societăţii.  
Art. 6.2. Angajarea personalului societăţii se face cu respectarea legislaţiei în vigoare.  
Art. 6.3. Societatea va întocmi situaţii financiare şi contul de profit şi pierderi, va ţine evidenţa activităţilor  economico - financiare, conform dispoziţiilor legale în materie.  
Art. 6.4. Beneficiul societăţii se stabileşte prin situaţia financiară anuală aprobată de asociatul unic.  
CAP. VII. DIZOLVAREA ŞI LICHIDAREA SOCIETĂŢII  
Art. 7.1. Au ca efect dizolvarea societăţii: trecerea timpului stabilit pentru durata societăţii; imposibilitatea  realizării obiectului de activitate al societăţii; declararea nulităţii societăţii; decizia asociatului unic; hotărârea  tribunalului; falimentul;- alte cauze prevăzute de lege.  
Art. 7.2. În cazul decesului asociatului unic, societatea îşi va continua activitatea cu moştenitorii defunctului.  
Art. 7.3. Dizolvarea societăţii, înainte de expirarea termenului fixat, pentru durata sa, are efect faţă de terţi,  numai după trecerea a 30 zile de la publicarea în Monitorul Oficial al României Partea a IV-a.  
Art. 7.4. Dizolvarea şi lichidarea societăţii cu asociat unic se face conform Legii nr. 31/1990 privind societăţile  comerciale, republicată, cu modificările şi completările ulterioare.  
Art. 7.5. Modalităţile de asigurare a stingerii pasivului sau de regularizare a lui în acord cu creditorii, în cazul  dizolvării fără lichidare, atunci când asociaţii sunt de acord cu privire la repartizarea şi lichidarea patrimoniului  societăţii, sunt: stingerea tuturor creantelor anterior publicarii deciziei/hotararii de dizolvare si lichidare  voluntara.  
CAP. VIII. LITIGII  
Art. 8.1. Litigiile societăţii cu persoane fizice sau juridice sunt de competenţa instanţelor judecătoreşti.  
Art. 8.2. Litigiile societăţii născute din contractele economice încheiate cu persoane fizice sau juridice vor fi  soluţionate de instanţele competente prin aplicarea dreptului material român.  
Art. 8.3. Litigiile personalului angajat izvorâte din raporturile juridice de muncă se soluţionează potrivit  legislaţiei muncii în vigoare în România.  
  
 CAP.IX. DISPOZIŢII FINALE  
Art. 9.1. Prevederile actului constitutiv se completează cu normele Codului Civil, Codului Muncii, Legii nr.  31/1990 privind societăţile comerciale, republicată, cu modificările şi completările ulterioare şi a legislaţiei civile  în vigoare.  
Art. 9.2. Prezentul act constitutiv intră în vigoare la data semnării de către asociatul unic.  
Art. 9.3. Incheiat astazi, 04.05.2026, in 2 exemplare.  
Semnatar: ALEXANDRU ION SAMPLESCU
